OzLabs/hebrew-wiki-articles huggingface dataset:
לוק הובסון

לוק הובסון (באנגלית: Luke Hobson; נולד ב-25 ביוני 2003) הוא שחיין אמריקאי, סגן אלוף אולימפי (פריז 2024) סגן אלוף עולם (פוקואוקה 2023) וזוכה מדליית ארד באליפות עולם (דוחה 2024) במשחה שליחים 4x200 מטר חופשי. זוכה מדליית ארד אולימפית (פריז 2024) וזוכה מדליית ארד באליפות עולם (דוחה 2024) במשחה ל-200 מטר חופשי. מחזיק בשתי מדליות נוספות, זהב וארד באליפות עולם (דוחה 2024) במשחה שליחים 4x100 מטר מעורב ובמשחה שליחים 4x100 מטר חופשי בהתאמה.

== ביוגרפיה ==
=== 2023 ===
====אלוף ארצות הברית====
באליפות ארצות הברית שנערכה באינדיאנפוליס, אינדיאנה ביוני 2023 הוא זכה במדליית זהב במשחה ל-200 מטר חופשי בתוצאה של 1:45.18 דקות, לפני קירן סמית' (1:45.63 דקות) ודרו קיבלר (1:45.75 דקות). חודש לאחר מכן, באליפות העולם שנערכה בפוקואוקה, יפן הוא זכה במדליית כסף במשחה שליחים 4x200 מטר חופשי ביחד עם קרסון פוסטר, ג'ייק מיטשל וקירן סמית' בתוצאה של 7:00.02 דקות, אחרי הממלכה המאוחדת (6:59.08 דקות) ולפני אוסטרליה (7:02.13 דקות), כשחיין ראשון הוא קבע תוצאה של 1:46.00 דקות. הוא סיים במקום חמישי במשחה ל-200 מטר חופשי בתוצאה של 1:45.09 דקות, בשלב חצי הגמר הוא קבע תוצאה של 1:44.87 דקות ועלה רביעי למשחה הגמר.

=== 2024 ===
באליפות העולם שנערכה בפברואר בדוחה שבקטר זכה ב-4 מדליות, 1 זהב ו-3 ארד. מדליית זהב במשחה שליחים 4x100 מטר מעורב לאחר ששחה בשלב המוקדמות. מדליות ארד במשחה ל-200 מטר חופשי בתוצאה של 1:45.26 דקות, אחרי הוואנג סון וו מקוריאה הדרומית (1:44.75 דקות) ודנס רפשיס מליטא (1:45.05 דקות), במשחה שליחים 4x100 מטר חופשי ביחד עם מאט קינג, שיין קאסאס וקרסון פוסטר בתוצאה של 3:12.29 דקות, אחרי הרפובליקה העממית של סין (3:11.08 דקות) ואיטליה (3:12.08 דקות), כשחיין שלישי הוא קבע ב"זינוק שליחים" תוצאה של 47.68 שניות ובמשחה שליחים 4x200 מטר חופשי ביחד עם קרסון פוסטר, האנטר ארמסטרונג ודייוויד ג'ונסטון בתוצאה של 7:02.08 דקות דקות, אחרי הרפובליקה העממית של סין (7:01.84 דקות) וקוריאה הדרומית (7:01.94 דקות), כשחיין ראשון הוא קבע תוצאה של 1:45.26 דקות.

באולימפיאדת פריז הוא זכה בשתי מדליות, כסף וארד. מדליית כסף במשחה שליחים 4x200 מטר חופשי ביחד עם קרסון פוסטר, דרו קיבלר וקירן סמית' בתוצאה של 7:00.78 דקות, אחרי הממלכה המאודחת (6:59.43 דקות) ולפני אוסטרליה (7:01.98 דקות), כשחיין ראשון הוא קבע תוצאה של 1:45.55 דקות. מדליית ארד במשחה ל-200 מטר חופשי בשיא אישי חדש של 1:44.79 דקות, אחרי דוד פופוביץ' מרומניה (1:44.72 דקות) ומאט ריצ'רדס מהממלכה המאוחדת (1:44.74 דקות).

== שיאים אישים ==
=== בריכה אולימפית ===
* 100 מטר חופשי: 48.92 שניות (2023)
* 200 מטר חופשי: 1:44.79 דקות (2024)
* 400 מטר חופשי: 3:49.25 דקות (2023)
=== בריכת 25 מטר ===
* 100 מטר חופשי: 47.82 שניות (2022)
* 200 מטר חופשי: 1:41.69 דקות (2022)
* 400 מטר חופשי: 3:35.67 דקות (2022)

== ראו גם ==

==קישורים חיצוניים==

קטגוריה:שחייני חופשי
קטגוריה:שחיינים אמריקאים באולימפיאדת פריז (2024)
קטגוריה:אמריקאים שנולדו ב-2003
אינגריד וילם

אינגריד וילם (באנגלית: Ingrid Wilm; נולדה ב-8 ביוני 1998) היא שחיינית קנדית, זוכת מדליית ארד באליפות העולם (דוחה 2024) במשחה ל-100 מטר גב.

== ביוגרפיה ==

===2024===
באליפות העולם שנערכה בדוחה, קטר בפברואר היא זכתה במדליית ארד במשחה ל-100 טר גב בתוצאה של 59.18 שניות, אחרי קלייר קרזן מארצות הברית (58.29 שניות) ויונה אנדרסון מאוסטרליה (59.12 שניות).

== שיאים אישיים ==
===בריכה אולימפית===
* 50 מטר גב: 27.37 שניות (2023)
* 100 מטר גב: 58.80 שניות (2023)

===בריכת 25 מטר===
* 50 מטר גב: 26.03 שניות (2021)
* 100 מטר גב: 55.36 שניות (2022)
* 200 מטר גב: 2:01.78 דקות (2022)

== ראו גם ==

== קישורים חיצוניים ==

קטגוריה:שחייניות גב
קטגוריה:שחייניות קנדיות באולימפיאדת פריז (2024)
טס סכוטן

טס סכוטן (באנגלית: Tes Schouten; נולדה ב-31 בדצמבר 2000) היא שחיינית הולנדית, זוכת מדליית ארד אולימפית (פריז 2024), אלופת העולם (דוחה 2024), זוכת מדליית ארד באליפות העולם (פוקואוקה 2023) ומדליית ארד באליפות העולם בבריכת 25 מטר (מלבורן 2022), במשחה ל-200 מטר חזה. סגנית אלופת העולם (דוחה 2024) וסגנית אלופת העולם בבריכת 25 מטר (מלבורן 2022) במשחה ל-100 מטר חזה.

== ביוגרפיה ==
===2022===
באליפות העולם שנערכה בבודפשט, הונגריה ביוני היא סיימה במקום 12 במשחה ל-200 מטר חזה בתוצאה של 2:26.25 דקות, במקום 15 במשחה ל-100 מטר חזה בתוצאה של 1:07.20 דקות ובמקום חמישי במשחה שליחות 4x100 מטר מעורב בתוצאה של 3:57.24 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:06.60 דקות.

====סגנית אלופת עולם בבריכת 25 מטר====
באליפות העולם בבריכת 25 מטר שנערכה במלבורן, אוסטרליה בדצמבר 2022 היא זכתה בשתי מדליות, כסף וארד. מדליית כסף במשחה ל-100 מטר חזה בתוצאה של 1:03.90 דקות, אחרי לילי קינג מארצות הברית (1:02.67 דקות) ולפני בת ארצה אנה אלנדט (1:04.05 דקות) ומדליית ארד במשחה ל-200 מטר חזה בתוצאה של 2:18.19 דקות, אחרי קייט דאגלס מארצות הברית (2:15.77 דקות) ולילי קינג (2:17.13 דקות).

===2023===
====מדליית ארד באליפות עולם====
באליפות העולם שנערכה בפוקואוקה, יפן ביולי היא זכתה במדליית ארד במשחה ל-200 מטר חזה בתוצאה של 2:21.63 דקות, אחרי טטיאנה סמית' מדרום אפריקה (2:20.80 דקות) וקייט דאגלס (2:21.23 דקות). נוסף לכך, היא סיימה במקום עשירי במשחה ל-100 מטר חזה בתוצאה של 1:06.53 דקות ובמקום שביעי במשחה שליחות 4x100 מטר מעורב בתוצאה של 3:58.09 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:06.91 דקות, בשלב המוקדמות הרביעיה קבעה תוצאה של 3:57.81 דקות.

===2024===
====אלופת עולם====
באליפות העולם שנערכה בדוחה, קטר בפברואר היא זכתה בשתי מדליות, זהב וכסף. מדליית זהב במשחה ל-200 מטר חזה בשיא לאומי חדש של 2:19.81 דקות, לפני קייט דאגלס מארצות הברית (2:20.91 דקות) וסידני פיקרם מקנדה (2:22.94 דקות) ומדליית כסף במשחה ל-100 מטר חזה בתוצאה של 1:05.82 דקות, אחרי טאנג צ'יאנטינג מהרפובליקה העממית של סין (1:05.27 דקות) ולפני שיבון הוהי מהונג קונג (1:05.92 דקות). נוסף לכך, היא סיימה במקום חמישי במשחה שליחות 4x100 מטר מעורב בתוצאה של 4:00.24 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:07.53 דקות.

====מדליית ארד אולימפית====
באולימפיאדת פריז שנערכה בסוף יולי תחילת אוגוסט היא זכתה במדליית ארד במשחה ל-200 מטר חזה	בתוצאה של 2:21.05 דקות, אחרי קייט דאגלס (2:19.24 דקות) וטטיאנה סמית' (2:19.60 דקות). נוסף לכך, היא סיימה במקום עשירי במשחה 100 מטר חזה בתוצאה של 1:06.56 דקות ובמקום שמיני במשחה שליות 4x100 מטר מעורב בתוצאה של 3:59.52 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:08.55 דקות, בשלב המוקדמות הרביעיה קבעה תוצאה של 3:57.48 דקות.

== שיאים אישיים ==
===בריכה אולימפית===
* 50 מטר חזה: 30.97 שניות (2019) 
* 200 מטר חזה: 1:05.71 דקות (2023), שיא הולנד
* 200 מטר חזה: 2:19.81 דקות (2024), שיא הולנד

===בריכת 25 מטר===
* 50 מטר חזה: 30.21 שניות (2020)
* 200 מטר חזה: 1:03.90 דקות (2022), שיא הולנד
* 200 מטר חזה: 2:16.09 דקות (2023), שיא הולנד

== ראו גם ==

== קישורים חיצוניים ==

קטגוריה:שחייניות חזה
קטגוריה:שחייניות הולנדיות
קטגוריה:אלופות עולם בשחייה
קטגוריה:שחייניות הולנדיות באולימפיאדת פריז (2024)
קטגוריה:הולנדיות שנולדו ב-2000
קטגוריה:הולנדים שנולדו ב-2000
טמו קייסטרי

טמו קייסטרי (בפינית: Teemu Keisteri; נולד ב-22 באוגוסט 1985; הידוע בשם הבמה Windows95man) הוא די ג'יי, ראפר, זמר וכותב שירים פיני. ייצג יחד עם הנרי פיספנן את פינלנד באירוויזיון 2024 שהתקיים במאלמה שבשוודיה עם השיר "".

==ביוגרפיה==
קייסטרי למד צילום בלאהטי והוא בעל גלריה לאמנות בשם Kalleria בהלסינקי.

קייסטרי השתתף, יחד עם הנרי פיספנן בתחרות הפינית לבחירת נציג המדינה לאירוויזיון עם השיר "". על אף שבהצבעה בקרב שופטי התחרות סיימו אחרונים, הם זכו ב-313 קולות המצביעים וזכו במקום הראשון בתחרות. לפיכך, נבחרו השניים לייצג את פינלנד באירוויזיון 2024.

==קישורים חיצוניים==

* 

==הערות שוליים==

קטגוריה:זמרים פינים
קטגוריה:נציגי פינלנד באירוויזיון
קטגוריה:משתתפי אירוויזיון 2024
קטגוריה:פינים שנולדו ב-1985
לוע-ארי סיצילי

לֹעַ-אֲרִי סִיצִילִי (שם מדעי: .Antirrhinum siculum Mill) הוא עשב רב-שנתי או בן-שיח זר ונדיר, שפרחיו צהובים בהירים (לא בגווני סגול) בסוג לוע-ארי ממשפחת הלחכיים (בעבר שויך למשפחת הלועניתיים)<ref></ref>. מין נדיר זה גדל בסדקים של קירות בתים ישנים, חומות וכתלים בעיקר בירושלים וסביבותיה, ברמלה, ביפו ובחיפה<ref name=":0"></ref>. בעבר נצפה גם בתל אביב. שמו מגיע משום דמיון הפרח לפה. באמצעות לחיצה קלה על כותרת הפרח ניתן לפתוח ולסגור אותו, בצורה שמדמה פה. ההבחנה ראו בערך לוע-ארי על שלושת המנים שלו.

== מאפיינים ==
בני שיח (או עשבים רב-שנתיים) שגובהם 15 עד 30 ס"מ.

הגבעולים זקופים וקירחים.

העלים תמימים, אורכם עד 10 ס"מ או יותר, אלה שקרובים לבסיס - נגדיים, ואלה שרחוקים מהבסיס - מסורגים.

התפרחת לרוב אמירית (בקצה הגבעול) לפעמים בצורת שיבולת, לפעמים הפרחים יחידים בחיק העלים.

הפרחים דו-מיניים, צבעם צהוב חיוור עם פסים סגולים על השפה העליונה (בשונה מפרחי לוע-ארי גדול שצבעם לילך או ארגמן).

הגביע בעל 5 אונות שוות כמעט, דמויות אזמל וקצרות מצינור הכותרת. אונות הגביע חדות או חדות כמעט<ref name=":2" />.

הכותרת שאורכה 17 עד 25 מ"מ (30 עד 45 מ"מ בלוע-ארי גדול), מאוחת עלים, דו-שפתנית (בעל 2 שפתיים וצינור ברורים מאוד). לוע הכותרת סגור על ידי קיפולי השפות, בסיסה מורחב בדמות שק. השפה העליונה זקופה, התחתונה מפושקת. במילים אחרות לוע הכותרת חסום על ידי גדול מקומר הצומח מהשפה התחתונה.

האבקנים 4, אינם שווים באורכם ומעורים בכותרת.

השחלה עילית עם עמוד שחלה אחד.

הפרי הוא הלקט דמוי ביצה או אגס, קירחים או לא קירחים, בעל 2 מגורות בלתי שוות בעלי זרעים רבים. המגורה האחורית, הגבוה יותר, העליונה נפתחת על ידי עפעף אחד, הקדמית, התחתונה יותרת על ידי 2 עפעפים משוננים.

הזרעים חסרי שפה קרומית<ref></ref><ref name=":2"></ref>.

הפריחה מתחילת פברואר עד תחילת אוקטובר<ref name=":0" />.

== בית גדול ותפוצה ==
לוע-ארי סיצילי נחשב כצמח גר שמקורו מדרום מערב איטליה, סיציליה ומלטה. לפי אתר POWO הוא לא נחשב כצמח זר בישראל. מין נדיר זה גדל בסדקים של קירות בתים ישנים, חומות וכתלים בעיקר בירושלים וסביבותיה, ברמלה, ביפו ובחיפה. הוא לא נמצא בבתי-גידול טבעיים כמו סלעים וצוקים בחלקי הארץ השונים<ref name=":0" />.

==קישורים חיצוניים==

==הערות שוליים==

קטגוריה:לחכיים
משחק האולסטאר של ה-MLB

טקס הפתיחה לפני משחק האול סטאר 2016, ב[[סן דייגו, קליפורניה.]]
משחק האולסטאר של ליגת הבייסבול, הידוע גם בשם "Midsummer Classic" ("קלסיקת אמצע הקיץ"), הוא משחק בייסבול שמתקיים כחלק מליגת ה-MLB שבו מתחרים השחקנים הטובים ביותר מהליגה האמריקאית (AL) והליגה הלאומית (NL). שחקני שדה פותחים נבחרים על ידי אוהדים, מגישים נבחרים על ידי מנהלים, ושחקנים מחליפים נבחרים על ידי שחקנים ומנג'רים.

המשחק משוחק בדרך כלל ביום שלישי השני או השלישי ביולי, ונועד לסמן את נקודת המחצית הסמלית של עונת ה-MLB (אם כי לא נקודת המחצית המתמטית, שברוב העונות, חלה בשבוע הקלנדרי הקודם). כמה אירועים וחגיגות נוספים הקשורים למשחק מתקיימים מדי שנה סמוך ובמהלך הפסקה זו בעונה הרגילה, וביניהם נמנים, ההום ראן דרבי (תחרות הום ראנים), משחק סופטבול בין ידוענים ומשחק בין נציגי דור העתיד של ענף הבייסבול.

לא נערכו משחקי אולסטאר רשמיים של MLB בשנים 1945 ו-2020, ולא התקיימה בחירה רשמית של שחקנים, עקב מלחמת העולם השנייה ומגפת הקורונה, בהתאמה. שני משחקי אולסטאר נערכו בכל עונה מ-1959 עד 1962. משחק האולסטאר האחרון נערך ב-11 ביולי 2023, באצטדיון טי מובייל פארק בסיאטל, ביתם של סיאטל מארינרס.

בסוף משחק האול סטאר, מוענק פרס השחקן המצטיין של משחק האולסטאר, לשחקן שביצועיו בלטו במיוחד במהלך המשחק. במשחק האול סאטר האחרון זכה בפרס אליאס דיאז, מהקולרדו רוקיס של הליגה הלאומית.

==קישורים חיצוניים==

קטגוריה:MLB
MLB
הטורניר שלאחר העונה של ליגת הMLB

סמל הטורניר שלאחר העונה של ליגת ה־MLB לשנת 2023ה[[שיקגו קאבס חוגגים אחרי שניצחו בוורלד סיריס 2016]]

הטורניר שלאחר העונה של ליגת ה־MLB היא טורניר הפלייאוף השנתי שנערך כדי לקבוע את אלוף ה־MLB בארצות הברית וקנדה. הקבוצות המשתתפות בטורניר מתקבלים אליו על סמך תוצאותיהם בעונה הסדירה. החל משנת 2022, הפלייאוף של כל ליגה, אמריקאית (AL) ולאומית (NL), מורכב משני סדרות ווילד קארד, שתי סדרות בתים וסדרת הליגה. לאחר מכן, המנצח מכל ליגה נפגש בוורלד סיריס (World Series או סדרת העולם). בסדרת הווילד קארד מתמודדים מנצח הבית המדורג נמוך ביותר מבין מנצחי הבתים ושלושת הקבוצות שלא ניצחו בבתים שלהם עם המאזן הטוב ביותר, הנקראות קבוצות הווילד קארד. סדרות הווילד קארד מתנהלות כ"הטוב משלוש", כלומר שמי שמנצח בשני משחקים מתקדם לשלב הבא. בסדרת הבתים, הנקראת ALDS בליגה האמריקאית, ו־NLDS בליגה הלאומית, מתמודדים הזוכים בסדרת הווילד קארד ושני מנצחי הבתים בדירוג הגבוה ביותר. סדרת הבתים היא "הטוב מחמש". המנצחים בסדרת הבתים ממשיכים לסדרות הליגה, ALCS בליגה האמריקאית ו־NLCS בליגה הלאומית. סדרות הליגה הם "הטוב משבע". מנצחי סדרות הליגה מעפילים לגמר, הוורלד סיריס, ומשחקים זה מול זה בסדרת "הטוב משבע". <ref></ref> הטורניר שלאחר העונה כולל 32 עד 53 משחקים. הטורניר שלאחר העונה מתקיים לאחר סיום העונה הסדירה של MLB ולוקח כחודש להשלמתו.

בסוף סדרות הליגה והוורלד סיריס, מוענק לשחקן המצטיין של כל סדרה, פרס שחקן המצטיין של הסדרה.

בשנה האחרונה, בוורלד סיריס התחרו הטקסס ריינג'רס והאריזונה דיאמונדבקס, כשטקסס מנצחים לאחר חמישה משחקים.

== הערות שוליים ==

קטגוריה:MLB
דין נצרים כדין תל אביב

אריאל שרון כראש ממשלת ישראל, מאי 2002

"דין נצרים כדין תל אביב" הוא ביטוי שטבע ראש הממשלה אריאל שרון בשנת 2002, כהתנגדות לוויתורים טריטוריאליים ישראליים ברצועת עזה, ויתורים שלבסוף יזם בעצמו במסגרת תוכנית ההתנתקות. לימים נעשה שימוש בביטוי בהשאלה, הן במשמעותו המקורית והן במשמעות צינית הפוכה.

== מקור ==
ב-23 באפריל 2002 הצהיר ראש ממשלת ישראל, אריאל שרון, בפני ועדת החוץ והביטחון כי "דין נצרים וכפר דרום כדין נגבה ותל אביב". בדברים אלה חזר על דברים דומים שאמר מוקדם יותר באותו השבוע. לקראת הבחירות לכנסת השש עשרה בינואר 2003 חזר על הצהרה זו בניסוחים שונים. 

לאחר הבחירות הציע יו"ר מפלגת העבודה עמרם מצנע להצטרף לממשלה אם אך יאות שרון להודיע כי יהיה מוכן לפנות את נצרים. בפגישתם של השניים ב-3 בפברואר 2003 סירב שרון, ועקב זאת נשארה מפלגת העבודה מחוץ לממשלה. אולם בדצמבר הציג שרון את תוכנית ההתנתקות, אשר בקיץ 2005 הביאה לפינוי ההתנחלויות וכוחות צה"ל שברצועת עזה לגבולות הקו הירוק, ומסירת השליטה לרשות הפלסטינית. התוכנית בוצעה למרות מחאות של מחנה הימין וסערה ציבורית רחבה. 

לאחר יישום ההתנתקות קיבל הביטוי משמעות חדשה, של הפרחת הבטחות לפני בחירות ואי קיומן לאחריהן.

== גרסאות שונות ==
פוליטיקאים שונים השתמשו בגרסאות של הביטוי בהקשר לתגובת הממשלה לירי על יישובי הפריפריה. כך למשל הצהיר ראש הממשלה בנימין נתניהו בנובמבר 2018 ש"דין שדרות כדין תל אביב", ובדצמבר 2021 הצהיר ראש הממשלה נפתלי בנט ש"דין באר שבע ורהט כדין תל אביב". במהלך מלחמת חרבות ברזל אמר השר בני גנץ בנאום בקריה כי "דין מטולה כדין תל אביב כדין כפר עזה".

==הערות שוליים==

קטגוריה:ביטויים פוליטיים ישראליים
קטגוריה:אריאל שרון
קטגוריה:תל אביב-יפו בתרבות ובאמנות
קטגוריה:גוש קטיף
אל-ג'יביין (צור)

אל-גִ'יבֵּיין (בערבית: الجبين; תעתיק: אל-ג'בּין) או בקיצור ג'יביין הוא כפר לבנוני שיעי, בנפת צור שבמחוז דרום לבנון, השוכן כ-12 ק"מ מזרחית לראס נקורה, כ-23 ק"מ דרומית לצור וכחמישה ק"מ צפונית לגבול ישראל–לבנון. בסמוך ליישוב, ממערב, שוכן הכפר טיר חרפא. הכפר שוכן בגובה ממוצע של 350 מ' מעל פני הים.

== אטימולוגיה ==
על פי פאלמר שם המקום הוא בערבית, בצורת ריבוי זוגי של גוב, או בור.<ref></ref>

== אוכלוסייה ==
בשנת 2014 היו בכפר 1,364 בעלי זכות בחירה.<ref></ref>

המשפחות העיקריות בכפר: עקיל (عقيل)، יוסף (يوسف)، חמוד (حمود)، חמזה (حمزة).

== היסטוריה ==
בשנת 1596 הוזכר היישוב ברישומי המס העות'מאניים כחלק מאזור תבנין במחוז צפת והיו בו 7 משקי בית, כולם מוסלמים. תושבי הכפר שילמו מס קבוע בשיעור של 25% על מוצרים חקלאיים ועל הכנסות מזדמנות, בסך של 2,177 אקצ'ה.

בשנת 1875, ויקטור גרן ביקר במקום וציין שמדובר ביישוב עתיק, מאוכלס על ידי "כמה משפחות מתאוליות".<ref></ref>

בשנת 1881, במסגרת הסקר של הקרן לחקר ארץ ישראל (SWP), תואר המקום: "כפר קטן, בנוי מאבן, המכיל כשבעים מתאולים, ממוקם על גבעה, עם תאנים, זיתים ואדמה מעובדת. יש שלושה בורות מים" וכן שרידי ברכת מים חצובה בסלע.<ref></ref>

=== מעמד כפר עצמאי ===
בתאריך 1 בדצמבר 2004 החליט משרד הפנים הלבנוני על הענקת מעמד של רשות עצמאית ליישוב אל-ג'יביין.<ref></ref>

=== התבססות חזבאללה בכפר ===
לאחר מלחמת לבנון השנייה, בניגוד להחלטה 1701 של מועצת הביטחון של האו"ם, חזבאללה התבסס בכפר ומעת לעת צה"ל תוקף מטרות בכפר ובסביבתו.<ref></ref><ref></ref><ref></ref>

== הערות שוליים ==

קטגוריה:מחוז דרום לבנון: יישובים
Nevain

Nevain הוא הרכב יחיד של המוזיקאי הישראלי אורי ג'פרי (Uri Jeffrey) שמנגן מטאל גותי אווירתי אינסטרומנטלי. ג'פרי מנגן בכל כלי הנגינה ואת קטעי המקהלה הוא מסנתז באמצעות מחשב.

== דיסקוגרפיה ==

* Another Day - מיני אלבום, 2014	 
* Silence Within - אלבום אולפן,	2017	 
* Hidden - אלבום אולפן, 2019

== קישורים חיצוניים ==

* 
* 
* [https://www.youtube.com/channel/UC1Q6RRGNYQYhQ2z51xZH7Nw Nevain] ביוטיוב

== הערות שוליים ==

קטגוריה:להקות מטאל גותי
קטגוריה:להקות מטאל ישראליות
לוקאס מאצראט

לוקאס יואכים מאצראט (בגרמנית: Lucas Joachim Matzerath; נולד ב-3 במאי 2000) הוא שחיין גרמני, זוכה מדליית ארד באליפות אירופה (רומא 2022) במשחה ל-50 מטר חזה. 

== ביוגרפיה ==
=== 2018 ===
באליפות אירופה לנוער שנערכה בהלסינקי, פינלנד ביולי זכה במדליית כסף במשחה שליחים 4x100 מטר מעורב בתוצאה של 3:39.16 דקות, ובמדליית ארד במשחה שליחים 4x100 מטר מעורב משולב בתוצאה של 3:52.34 דקות.

=== 2021 ===
באליפות אירופה שנערכה בבודפשט, הונגריה במאי סיים במקום 11 במשחה ל-100 מטר חזה בתוצאה של 59.65 שניות, ובמקום חמישי במשחה ל-50 מטר חזה בתוצאה של 27.13 שניות. בנוסף, סיים במקום שמיני במשחה שליחים 4x100 מטר מעורב בתוצאה של 3:35.27 שניות.

באולימפיאדתת טוקיו שנערכה ביולי סיים במקום תשיעי במשחה ל-100 מטר חזה בתוצאה של 59.31 שניות. בנוסף, סיים במקום 11 במשחה שליחים 4x100 מטר מעורב בתוצאה של 3:34.08 דקות.

באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר סיים במקום 11 במשחה ל-100 מטר חזה בתוצאה של 57.57 שניות ובמקום 14 במשחה ל-50 מטר חזה בשיא אישי חדש של 26.50 דקות.

=== 2022 ===
באליפות העולם שנערכה בבודפשט, ביוני סיים במקום שישי במשחה ל-100 מטר חזה בתוצאה של 59.50 שניות, במקום שישי במשחה ל-50 מטר חזה בתוצאה של 27.10 שניות, ובמקום שישי במשחה שליחים 4x100 מטר מעורב בתוצאה של 3:32.63 דקות.

==== מדליית ארד באליפות אירופה ====
באליפות אירופה שנערכה ברומא, איטליה באוגוסט זכה במדליית ארד במשחה ל-50 מטר חזה בתוצאה של 27.11 שניות, אחרי ניקולו מרטיננגי (26.33 שניות) וסימונה צ'ראסואולו (26.95 שניות), שניהם מאיטליה. במשחה ל-100 מטר חזה סיים במקום שישי בתוצאה של 59.64 שניות. במשחה שליחים 4x100 מטר מעורב סיים במקום שביעי בתוצאה של 3:35.65 דקות, ובמשחה שליחים 4x100 מטר מעורב משולב סיים במקום חמישי בתוצאה של 3:46.54 דקות.

באליפות העולם בבריכת 25 מטר שנערכה במלבורן, אוסטרליה בדצמבר סיים במקום שביעי במשחה ל-100 מטר חזה בתוצאה של 57.12 שניות, ובמקום 19 במשחה ל-50 מטר חזה בתוצאה של 26.67 שניות. במשחה שליחים 4x50 מטר מעורב סיים במקום שישי בתוצאה של 1:31.79 דקות, ובמשחה שליחים 4x100 מטר מעורב סיים במקום חמישי בתוצאה של 3:23.04 דקות.

=== 2023 ===
באליפות העולם שנערכה ביולי בפוקואוקה, יפן סיים במקום חמישי במשחה ל-100 מטר חזה בתוצאה של 58.88 שניות, ובמקום שישי במשחה ל-50 מטר חזה בתוצאה של 26.94 שניות. בנוסף, סיים במקום שמיני במשחה שליחים 4x100 מטר מעורב בתוצאה של 3:32.91 דקות, ובמקום שמיני במשחה שליחים 4x100 מטר מעורב משולב בתוצאה של 3:45.62 דקות.

=== 2024 ===
באליפות העולם שנערכה בדוחה, קטר בפברואר סיים במקום שביעי במשחה ל-100 מטר חזה בתוצאה של 59.37 שניות.

== שיאים אישיים ==
=== בריכה אולימפית ===
* 50 מטר חזה: 26.89 שניות (2023)
* 100 מטר חזה: 58.74 שניות (2023)
* 200 מטר חזה: 2:10.33 דקות (2023)

=== בריכת 25 מטר ===
* 50 מטר חזה: 26.50 שניות (2021)
* 100 מטר חזה: 57.04 שניות (2022)
* 200 מטר חזה: 2:07.43 דקות (2023)

==ראו גם ==

== קישורים חיצוניים ==

קטגוריה:שחייני חזה
קטגוריה:שחיינים גרמנים
קטגוריה:שחיינים באולימפיאדת טוקיו (2020)
קטגוריה:גרמנים שנולדו ב-2000
ספר תורה בולוניה

ספר התורה בולוניה (הידוע גם בתור ספר התורה של אוניברסיטת בולוניה, 1155–1225 לספירה בקירוב) הוא ספר התורה ההקדום ביותר הידוע בעולם.<ref></ref><ref></ref> המגילה מכילה את הנוסח המלא של חמשת ספרי משה בעברית והוא כשר.

המגילה הוחזרה לבית הכנסת ביאלה במהלך טקס ב-6 במרץ 2016.<ref></ref>

== רקע ==
המגילה התגלתה בספריית אוניברסיטת בולוניה על ידי מאורו פרני, פרופסור לעברית. בעת עדכון הקטלוג של האוניברסיטה, נתקל פרני בספר תורה שלדעתו תוארך בטעות למאה ה-17 לאחר ניתוח טקסטואלי. בוצעו שתי בדיקות תיארוך פחמן עצמאיות (אחת באוניברסיטת סורנטו ואחרת באוניברסיטת אילינוי) והצביעו על כך שהמגילה נכתבה למעשה בין המחצית השנייה של המאה ה-12 לתחילת המאה ה-13.<ref></ref><ref></ref><ref></ref><ref></ref>

== מאפיינים ==
גודל המגילה 36 מטר על 64&nbsp;ס"מ (39 יארד על 25 אינץ') והיא עשויה מעור כבש.<ref></ref><ref></ref>

== הערות שוליים ==

קטגוריה:כתבי יד עתיקים של התנ"ך
קטגוריה:ספר תורה
משה בן יוסף אבולעפיה

מֹשֶׁה בֶּן יוֹסֵף הַלֵּוִי אַבּוּלְעָפְיָה (נפטר בה'מ"ג, 1283), המכונה גם בשמו הערבי אַבּוּ עַמְרַאן מוּסַא אַ-לַּאוִי אַלְ-אִשְׁבִּילִי (בערבית: أبو عمران موسى اللاوي الإشبيلي – אבי עמרם משה הלוי מסביליה), היה סופר ומוזיקאי יהודי ספרדי.

לפי השערתו של משה שטיינשניידר, היה אבולעפיה בנו של יוסף בן טודרוס אבולעפיה ואחיו של המקובל טודרוס בן יוסף אבולעפיה, אולם ייחוסו למשפחת אבולעפיה טרם הוכח.

חיבורו המטאפיזי בשם "מאמר אלוהי", אשר נכתב בערבית, מצוטט במאמרו של יוסף אבן וקאר, "המאמר המסכים בין הפילוסופיה והתורה". החיבור עורר ויכוח בספרות, ובכלל זה הערות מטעם מעתיק כתב היד של החיבור, אשר בהן הצביע על הניגודים שבחיבור לאמונה המקובלת, וכן השגות שכתבו עליו חסדאי קרשקש, יוסף אלבו ויצחק אברבנאל. עוד בספרו מצטט אבן וקאר שני מאמרים קצרים יותר של אבולעפיה, שאחד מהם הוא סדרה של מימרות מטאפיזיות.

פרט לחיבורים אלה, תרגם שטיינשניידר קטע על חוכמת המוזיקה מאת אבולעפיה, שהובא בתוך "עין כל", פירוש הקאנון לאבן סינא מאת שם טוב אבן שפרוט. בספרו, "התרגומים העבריים של ימי הביניים והיהודים כמתרגמים", מודה שטיינשניידר שייחסו תחילה למחבר אחר.

==הערות שוליים==
סמואל ויליאמסון

סמואל ויליאמסון (באנגלית: Samuel Williamson; נולד ב-19 בדצמבר 1997) הוא שחיין אוסטרלי, אלוף עולם (דוחה 2024) ושיאן אוקיאניה במשחה ל-50 מטר חזה, סגן אלוף עולם (פוקואוקה 2023) ואלוף חבר העמים הבריטי (ברמינגהאם 2022) במשחה שליחים 4x100 מטר מעורב משולב, וסגן אלוף חבר העמים הבריטי (ברמינגהאם 2022) במשחה ל-50 מטר חזה.

== ביוגרפיה ==
=== 2022 ===
==== אלוף חבר העמים הבריטי ====
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה בארבע מדליות: מדליית זהב במשחה שליחים 4x100 מטר מעורב משולב, מדליות כסף במשחה ל-50 מטר חזה ובמשחה שליחים 4x100 מטר מעורב, ומדליית ארד במשחה ל-100 מטר חזה.

באליפות העולם בבריכת 25 מטר שנערכה בדצמבר במלבורן שבאוסטרליה סיים במקום 23 במשחה ל-100 מטר חזה בתוצאה של 58.13 שניות, ובמקום 11 במשחה ל-50 מטר חזה בשיא אישי חדש של 26.25 שניות.

=== 2023 ===
באליפות העולם שנערכה ביולי בפוקואוקה שביפן זכה בשתי מדליות, כסף וארד. מדליית כסף במשחה שליחים 4x100 מטר מעורב משולב ובמדליית ארד במשחה שליחים 4x100 מטר מעורב וזאת לאחר ששחה בשלבי המוקדמות של המשחים. בנוסף, סיים במקום רביעי במשחה ל-50 מטר חזה בתוצאה של 26.82 שניות.

=== 2024 ===
באליפות העולם שנערכה בדוחה שבקטר זכה במדליית זהב במשחה ל-50 מטר חזה בשיא אוקיאניה חדש של 26.32 שניות, לפני ניקולו מרטיננגי מאיטליה (26.39 שניות) וניק פינק מארצות הברית (26.49 שניות). כבר בשלב חצי הגמר של המשחה קבע שיא אוקיאניה חדש של 26.41 שניות. בנוסף, סיים במקום רביעי במשחה ל-100 מטר חזה בשיא אישי חדש של 59.21 שניות.

== שיאים אישיים ==
=== בריכה אולימפית ===
* 50 מטר חזה: 26.32 שניות (2024)
* 100 מטר חזה: 58.80 שניות (2024)
* 200 מטר חזה: 2:13.09 דקות (2019)

=== בריכת 25 מטר ===
* 50 מטר חזה: 26.25 שניות (2022)
* 100 מטר חזה: 57.00 שניות (2020)
* 200 מטר חזה: 2:07.11 דקות (2022)

==ראו גם ==

== קישורים חיצוניים ==

קטגוריה:שחייני חזה
קטגוריה:שחיינים אוסטרלים
קטגוריה:אלופי עולם בשחייה
קטגוריה:אוסטרלים שנולדו ב-1997
יוסט ליבמן

יוסט ליבמן (בגרמנית: Jost Liebmann, שמו בעברית: יהודה ברלין, נולד בסביבות 1639 בהלברשטט; נפטר ב-כ' בטבת ה'תס"ב, 30 בינואר 1702 בברלין) היה יהלומן, איש עסקים ובנקאי יהודי גרמני. שימש כפרנס וכיהודי חצר במרקיזות ברנדנבורג ובממלכת פרוסיה.

==ביוגרפיה==
נולד בהלברשטט בסביבות 1639 למירל אשכנזי ולבעלה אליעזר ליפמן – סוחר מגטינגן. בשנת 1660 נסע יוסט להמבורג, שם התגוררה קרובת משפחתו גליקל מהמלין. הוא החל לעסוק במסחר בעזרתו של חיים מהמלין בעלה הראשון של גליקל, והתעשר. ב-1664 חתמו השניים על שותפות אך זו לא עלתה יפה והם נפרדו כעברו שנה והסתכסכו. יוסט עבר לעסוק עצמאית במסחר תכשיטים ויהלומים. בין השאר סיפק כתר משובץ יהלומים בשווי 300,000 ר"ט לבת זוגו של פרידריך הראשון בעת הכתרתו ב-1701. הוא היה היהודי הראשון בממלכה שזכה להכרה רשמית בספרי המסחר שלו.

נישא בפעם הראשונה למלכה גולדשמידט בתו של הרב שמואל מהילדסהיים אחיו של חיים מהמלין, וב-1676, לאחר מותה, נישא לאסתר ליבמן בתו של שמואל שולהוף ואלמנתו של יהודי החצר ישראל אהרן. בעקבות נישואין אלו עבר להתגורר בברלין, ומאז הוא ואסתר היו פעילים בנושאים ציבוריים שונים בעיר. הם היו הראשונים שקיבלו אישור חוקי להפעלת בית כנסת בברלין, ועל רקע זה התנגדה אסתר להקמתו של בית הכנסת הישן שנחנך לבסוף רק לאחר מותה ב-1714. בנוסף הקימו בני הזוג גם ישיבה ומינו את חתנם אהרן בן בנימין וולף לעמוד בראשה. לאחר מכן, פעלו למנותו גם כרב העיר והרב הראשי של מרקיזות ברנדנבורג.

כתב עליו אליעזר ליזר לנדסהוט:

יוסט מת ב-1702 בברלין ואשתו השנייה המשיכה את עסקיו. לדברי גליקל מהמלין, רכושו הסתכם ב-100,000 רייכס-טאלר.

==משפחתו==
אביו היה אחי אמו של יהודי החצר ליפמן כ"ץ חמיו של הרב דוד אופנהיים. אחיו הוא הרב יצחק בנימין וולף, הידוע בשל ספרו "נחלת בנימין".

בנו ר' אברהם (1671–1730) היה רב הערים הלברשטט ואמסטרדם. (נפטר כ"ד באדר ה'ת"ץ).

בתו הינדכן, נישאה לר' נפתלי הירץ פער אופנהיים מפרנקפורט. נינם יהודה (יעקב הרץ) היה בעלה של
אשת הסלון אמליה בר, ואביהם של המלחין ג'אקומו מאיירבר והאסטרונום וילהלם בר.

==לקריאה נוספת==
אודות המחלוקת על בנין בית המדרש, ראו: .

==קישורים חיצוניים==
* 
*

==הערות שוליים==

קטגוריה:בנקאים יהודים גרמנים
קטגוריה:יהלומנים
קטגוריה:יהודי ברלין
קטגוריה:יהודי החצר
קטגוריה:אנשי עסקים יהודים גרמנים
קטגוריה:גרמנים שנולדו במאה ה-17
קטגוריה:נפטרים ב-1702
אלברטו ראצטי

אלברטו ראצטי (באיטלקית: Alberto Razzetti; נולד ב-2 ביוני 1999) הוא שחיין איטלקי, אלוף עולם בבריכת 25 מטר (אבו דאבי 2021) ואלוף אירופה בבריכת 25 מטר (קאזאן 2021) במשחה ל-200 מטר פרפר, אלוף אירופה (רומא 2022) ואלוף אירופה בבריכת 25 מטר (אוטופן 2022) במשחה ל-400 מטר מעורב אישי, וסגן אלוף אירופה (רומא 2022) וסגן אלוף אירופה בבריכת 25 מטר (אוטופן 2022) במשחה ל-200 מטר מעורב אישי.

== ביוגרפיה ==
=== 2017 ===
באליפות אירופה לנוער שנערכה ביולי בנתניה שבישראל זכה ראצטי במדליית זהב במשחה שליחים 4x100 מטר מעורב משולב בתוצאה של 	3:50.99 דקות. בנוסף, זכה במדליית זהב במשחה שליחים 4x100 מטר מעורב, זאת לאחר שהשתתף בשלב המוקדמות של המשחה, בו ניצחו חבריו לנבחרת בגמר.

באליפות העולם לנוער שנערכה באוגוסט באינדיאנפוליס שבארצות הברית זכה ראצטי במדליית כסף במשחה שליחים 4x100 מטר מעורב, זאת לאחר שהשתתף בשלב המוקדמות של המשחה, בו ניצחו חבריו לנבחרת בגמר.

=== 2019 ===
באליפות אירופה בבריכת 25 מטר שנערכה בדצמבר בגלאזגו שבממלכה המאוחדת סיים ראצטי במקום 26 במשחה ל-100 מטר פרפר בתוצאה של 51.70 שניות, במקום 13 במשחה ל-200 מטר מעורב אישי בתוצאה של 1:55.41 דקות, במקום 19 במשחה ל-100 מטר מעורב אישי בתוצאה של 53.59 שניות, ובמקום שישי במשחה ל-200 מטר פרפר בתוצאה של 1:52.61 דקות.

=== 2021 ===
באליפות אירופה שנערכה במאי בבודפשט שבהונגריה זכה במדליית כסף במשחה ל-400 מטר מעורב אישי בתוצאה של 4:11.17 דקות, אחרי איליה בורודין מרוסיה (4:10.02 דקות) ולפני מקס ליצ'פילד מהממלכה המאוחדת (4:11.56 דקות). 

== ראו גם ==

==קישורים חיצוניים==

קטגוריה:שחייני פרפר
קטגוריה:שחייני מעורב אישי
קטגוריה:שחיינים איטלקים
קטגוריה:שחיינים באולימפיאדת טוקיו (2020)
קטגוריה:איטלקים שנולדו ב-1999
ליאור שמחה

ליאור שמחה (נולד ב-1976) הוא מזכ"ל התנועה הקיבוצית, ולשעבר מנכ"ל התאחדות יצרני החלב בישראל.

== ביוגרפיה ==
נולד בשנת 1976 בנצר סרני לאורי ועידית. סבתו הילדה, הייתה ניצולת שואה, נגנית בתזמורת של אלמה רוזה במחנה ברגן בלזן וממקימות הקיבוץ. לליאור ישנם שלושה אחים כאשר אחיו הוא אלוף-משנה אורן שמחה אשר שימש כמפקד חטיבת הנח"ל. 

בוגר תואר ראשון בכלכלה ותואר שני במנהל עסקים מהאוניברסיטה העברית.

=== קריירה ===
בשנת 2004 הצטרף למשרד האסטרטגיה והפרסום 'אדלר חומסקי & ורשבסקי' ועבד במשרד בתפקידים בכירים.

בשנת 2009 ניהל את הקמפיין של מפלגת קדימה, בראשות ציפי לבני, אשר במסגרתו ניצחה המפלגה את הליכוד בראשות בנימין נתניהו, אך לא הצליחה לייצר קואליציה להרכבת הממשלה.

בשנת 2014 חזר לקיבוץ ובגיל 37 נבחר לכהן כיו"ר הקיבוץ. במסגרת תפקידו ליאור הוביל תפיסה שונה מאד מהמקובל, במסגרתה בוטל שיוך הדירות, שיוך הנכסים, בוצעו איחודי סטטוסים, והונהגה פנסיה שיווינית מהגבוהות ביותר בתנועה הקיבוצית. בנוסף הוביל שמחה פיתוח כלכלי משמעותי, חיזוק ענפי הקיבוץ, מעורבות בחברה הישראלית ועוד.

בדצמבר 2019 התמודד שמחה לראשות התנועה הקיבוצית מול היו"ר לשעבר ניר מאיר, והפסיד, לאחר שמאיר קיבל 55% מהקולות ושמחה 44%.

בשנת 2020 נבחר לכהן כמנכ"ל התאחדות יצרני החלב בישראל. במסגרת תפקידו עסק שמחה בסיום המחלוקות בין הקיבוצים למושבים בתוך הארגון והוביל שלושה הסכמי חלב אל מול הממשלה, במטרה להבטיח את הייצור הישראלי ואת מנגנון משטר המכסות. במסגרת ההתאחדות, יחד עם אופיר ליבשטיין, ראש מועצת שער הנגב ז"ל, הקים שמחה את החממה הטכנולוגית milktech להצמחת חברות טכנולוגיות במשק החלב במועצה האזורית שער הנגב.

לאחר אירועי 7 באוקטובר הובילה ההתאחדות בראשותו את מיזם 'אחים לרפת' במסגרתו התנדבו כאלף רפתנים מכל רחבי הארץ לסייע לרפתני עוטף עזה ורתמה חברות גדולות כמו תנובה ושטראוס להקמת קרנות לשיקום וסיוע לרפתות העוטף. כמו כן קידמה ההתאחדות את הגדלת מכסות החלב לרפתות העוטף.

שמחה נבחר לאחד מ-100 האנשים המשפיעים של עיתון מעריב לשנת 2021.
ב-14 בפברואר 2024 התמודד פעם שנייה על ראשות התנועה הקיבוצית מול הדס דניאלי-ילין מקיבוץ יגור, וניצח לאחר שקיבל 54% מהקולות.

שמחה כהן גם כיו"ר חברת 'החקלאית' לשירותי ווטרינריה, כחבר דירקטוריון מועצת החלב ודירקטוריון חברת שיאון. כמו כן הוא מכהן כחבר הוועד המנהל דרך לוטן מרכז לאומי מדברי לנוער בסיכון.

== חיים אישיים ==
נשוי לכרמל, רופאה אונקולוגית, ואב לארבעה. מתגורר וחבר קיבוץ בנצר סירני.

==קישורים חיצוניים==

* 

* 
* 
* 
* 
* 
* ליאור שמחה, [https://13tv.co.il/item/news/opinions/golan-heights-903349665/?pid=102504 בלי חקלאות אין פריפריה], חדשות 13, 7 בדצמבר 2022.

==הערות שוליים==

קטגוריה:מזכירי התנועה הקיבוצית
קטגוריה:מזכירי קיבוצים
קטגוריה:בוגרי האוניברסיטה העברית בירושלים: בית הספר למנהל עסקים
קטגוריה:נצר סרני: אישים
קטגוריה:ישראלים שנולדו ב-1976
מיקולאי "האדום" רדזיוויל

מִיקוֹלַי רַדְזִיוִיל (בפולנית: Mikołaj Radziwiłł; ) המכונה האדום (בפולנית: Rudy, בליטאית: Radvila Rudasis), הידוע גם כ"מיקולאי רדזיוויל השישי" היה אציל פולני-ליטאי, וויבוד וילנה, (מאז 1566), ו (1553–1566 ומאז 1576) בדוכסות הגדולה של ליטא ואחר כך באיחוד הפולני-ליטאי. יחד עם בן דודו מיקולאי "השחור" רדזיוויל ומשפחת רדזיוויל קיבלו תואר ותפקיד כ (Reichsfürst - רייכספירסט ("נסיך קיסרי").

אביו היה יז'י רדזיוויל, שנקרא "הרקולס", הטמאן ליטאי. אמו הייתה ברברה קולנקה, בתו של וויבוד מחוז פודוליה פאבל קולה, נציגה של משפחת מלופולסקה העשירה. אחיותיו היו אנה ו, לימים אשתו של המלך הפולני זיגמונט השני אוגוסט.

מיקולאי רדזיוויל קיבל חינוך ביתי, לא הטוב ביותר. שפתו הראשונה הייתה פולנית, בה השתמש על בסיס יומי. הוא ידע גם רותנית מערבית, השפה הרשמית בדוכסות הגדולה של ליטא. הוא קרא וכתב הן בפולנית והן ברותנית, אם כי מכתביו בכתב ידו כתובים בכתב יד בלתי קריא ורשלני, דבר המעיד על רמת הקליגרפיה הנמוכה שלו. הוא לא ידע לטינית, או ידע אותה ברמה בסיסית לחלוטין. החינוך הושלם בשירות בחצר המלוכה בקרקוב. רדזיוויל עצמו לא העריך מאוד את החינוך האוניברסיטאי, ולא שלח את בניו לאוניברסיטה, והגביל את הכשרתם לחינוך ביתי.

בשנת 1532 היה מיקולאי מאורס לבתו של , אנה. הנישואים מעולם לא מומשו, שכן הכלה מתה בשנת 1536 לפני שהגיעה לגיל נישואין. השתתפותו הראשונה של מיקולאי בחיים הציבוריים הייתה במלחמת ליטא-מוסקבה של 1534 לצד אביו.

מיקולאי רדזיוויל היה במשך שנים רבות מפקד צבאי. אחד מניצחונותיו הבולטים הושג בראש צבא הדוכסות הגדולה של ליטא במהלך של 1564 כאשר כוחותיו הביסו את כוחותיו הגדולים בהרבה של איוואן האיום. תחת המלך סטפאן באטורי, הוא הצליח למדי בהגנה על הגבולות המזרחיים של הדוכסות הגדולה של ליטא נגד רוסיה הצארית.

הקריירה הפוליטית שלו התאפיינה בברית שלו עם בן דודו מיקולאי "השחור" רדזיוויל, יחד איתו התעמת עם שאר המשפחות הליטאיות הבולטות ביריבות על המעמד הדומיננטי בדוכסות הגדולה. הברית סימנה את היווצרותו של שיתוף פעולה שושלתי בין בני משפחת רדזיוויל והראתה כיצד אינטרסים משפחתיים יכולים להשפיע על יחסי מגנאטים בתוך האיחוד הפולני-ליטאי.

מיקולאי רדזיוויל הפך לתומך בריבונות ליטא ולפיכך למתנגד קולני של האיחוד הפולני-ליטאי הפוליטי בלובלין בשנת 1569. בניגוד לשאר המגנאטים, הוא סירב לחתום על החוק כמזיק לאינטרסים של הדוכסות הגדולה של ליטא.

הוא היה אחד המומרים הבולטים ותומכי הפרוטסטנטיות בחבר העמים הפולני-ליטאי וצאצאיו הפכו לחברים ומגינים מסורים של עד להיכחדותה.

הוא הונצח בשיר האפי (1592).

==קישורים חיצוניים==

==הערות שוליים==

דובינגיאי}} ב[[ליטא]]

מיקולאי "האדום"
קטגוריה:אצולה פולנית
קטגוריה:ילידי 1512
קטגוריה:נפטרים ב-1584
נחום חי

נחום חי (נולד ב-1947) הוא מהנדס אלקטרוניקה ישראלי. במסגרת שירותו באגף המודיעין זכה פעמיים בפרס ביטחון ישראל.

==ביוגרפיה==
נחום חי נולד בעיראק ב-1947. עלה לישראל עם משפחתו ב-1951, ומאז הוא מתגורר בחולון.
למד בבית הספר היסודי "רמז" ובתיכון קוגל בחולון במגמה הפיזיקלית והיה חבר בתנועת הנוער "השומר הצעיר". התגייס לצה"ל במסגרת העתודה האקדמית ובשנת 1969 סיים את לימודיו בטכניון כמהנדס אלקטרוניקה.
החל את שירותו הסדיר בצה"ל בחיל האוויר ובהמשך עבר ליחידה טכנולוגית של חיל המודיעין, שבה עבד כמהנדס פיתוח ואחר כך כמנהל פרויקטים. השתתף בשני צוותי פיתוח שזכו בפרס ביטחון ישראל, ב-1979 וב-1988. במהלך שירות הקבע שלו סיים לימודי תואר שני בהנדסת אלקטרוניקה בטכניון. השתחרר מצה"ל בדרגת סגן אלוף.

עם פרישתו מצה"ל בשנת 1992 החל לעבוד בחברת "אלתא מערכות" והיה שותף להקמת גוף חדש שפיתח מוצרים בתחום התקשורת הלוויינית. 

המשיך בעבודה בחברת הייטק. אחד הפרויקטים המרכזיים בו הוא עוסק הינו יישום טכנולוגיה לערים חכמות. הוא משקיע מזמנו בהתנדבות בעיריית חולון ובסיוע לקידום נושא טכנולוגיית "ערים חכמות" בעיר לרווחת תושביה. בשנת 2017 הוענק לו תואר יקיר העיר חולון.

נחום חי נישא לציפי, ילידת חולון, פסיכולוגית ואמנית. לבני הזוג שלושה ילדים.

==קישורים חיצוניים==
* [https://www.holon.muni.il/HolonCity/Lists/List2/CustomDispForm.aspx?ID=183 נחום חי], באתר חולון
* 

קטגוריה:מהנדסי חשמל ישראלים
קטגוריה:בוגרי העתודה האקדמית
קטגוריה:זוכי פרס ביטחון ישראל: חיילי צה"ל
קטגוריה:סגני-אלופים בצה"ל
קטגוריה:יקירי חולון
קטגוריה:עולים בשנות ה-1950
קטגוריה:ישראלים שנולדו ב-1947
הייזל בלבו

הייזל בלבו (באנגלית: Hazel Belvo,; נולדה ב-1934) היא ציירת אמריקאית, מחנכת ותומכת באמנות.

== חיים ויצירה ==
בלבו נולדה וגדלה בחווה בסנטרוויל, אוהיו. היא למדה במכון לאמנות דייטון. היא לימדה אמנות באקדמיית סנט פול. היא בילתה את הקיצים שלה בגרנד פורטאז', מינסוטה והייתה אמנית במושבה לאמנות גרנד מארה, ולימדה שם במשך שנים רבות. היא הייתה מייסדת שותפה של איגוד הנשים באמנות של מינסוטה (WARM). היא הפכה ליו"ר למחלקה לאמנויות יפות במכללת מיניאפוליס לאמנות ועיצוב ב-1989. היא פרשה כפרופסור אמריטוס ממכללה זו לאחר שלימדה שם במשך 34 שנים. <ref>Makholm, Kristin; Kinney, Marla J. (2006). Vermillion Editions Limited: A History and Catalogue, 1977-1992. Minneapolis, Minnesota: Minneapolis Institute of Arts. pp. 102, 287</ref>

האמנות של בלבו עוסקת ברוחניות, במיתוסים ובנשיות, כאשר חקר הטבע הוא נושא בולט.<ref name=":0">Inglot, Joanna (2007). Westlund, Laura (ed.). WARM: A Feminist Art Collective in Minnesota (1st ed.). Minneapolis: Weisman Art Museum. p. 86</ref> תערוכתה Spirit Tree בגלריה בוקלי הציגה ציורים של עץ ארז הקטן .<ref name=":1"></ref> הסדרה שלה ״רביעיית העירוי״ התבססה על חוויותיה בהמתנה לקבלת עירוי דם והתמונות קיבלו "משמעות מטאפיזית תחת המציאות הפסיכולוגית והפיזית ונראו קשורות בקשר שלא יינתק." <ref></ref>

בלבו הייתה אחת מ-12 אמנים שנכללו בספרה של ג'ואנה אינגלוט משנת 2007 WARM: A Feminist Art Collective in Minnesota. <ref>Gardner-Huggett, Joanna (Spring 2008). "Reviewed Work: WARM: A Feminist Art Collective in Minnesota by Joanna Inglot". Woman's Art Journal. 29 (1): 65</ref>

העבודות של בלבו נכללות באוספים פרטיים וציבוריים כולל מכון מיניאפוליס לאמנות, מרכז ווקר לאמנות, מוזיאון וייסמן לאמנות, מוזיאון טוויד לאמנות, מוזיאון בצלאל, אוסף דוויט וואלאס וג'נרל מילס.<ref name=":0" />

=== חיים אישיים ===
בלבו הייתה נשואה והיו לה שני בנים <ref></ref> היא פגשה את אמן ג'ורג' מוריסון במכון לאמנות דייטון באוהיו. הם התחתנו ב-1960 ונולד להם בן, בריאנד מסבה, ב-1961. <ref>Montiel, Anya (Summer 2005). "The Art of George Morrison and Allan Houser: The Development and Impact of Native Modernism". American Indian Quarterly. University of Nebraska Press. 29 (3/4): 481</ref> הם גרו בכנסייה משופצת בסנט פול ובאמצע שנות ה-70 רכשו קרקע לידד אגם סופיריור באזור גראנד פורטאז'. הם קראו לו "סלע אדום" והוא שימש כבית וסטודיו לאמנים.

בלבו התגרשה ממוריסון ב-1991 והשניים נשארו חברים. מוריסון מת בשנת 2000. <ref></ref>

בלבו חיה במיניאפוליס ובגרנד מארה, מינסוטה.<ref name=":1" />

== הערות שוליים ==

קטגוריה:ציירות אמריקאיות
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
קפרי (עיירה)

קפרי היא עיר נמל קטנה והיישוב הגדול ביותר על האי קפרי שבמפרץ נאפולי באיטליה. נכון לראשית 2023 היו בעיירה 6,804 תושבים.

== גאוגרפיה ==
קפרי ממוקמת במזרח ובמרכז האי וחולשת על סביבתה. ממערב לה נמצאת אנאקפרי, שאליה מובילות 784 מדרגות חצובות בסלע, חלק מהמדרגות הפיניקיות.

== מבנים ==
במרכז העיירה נמצאת, מאז שנות השלושים של המאה העשרים, כיכר אומברטו הראשון (Piazza Umberto I), הכיכר היפה ביותר באי ומקום התכנסותם של תושבי העיירה ושל התיירים. הכיכר מכונה "התיאטרון הקטן של העולם".

כנסיית סטפאנו הקדוש (Santo Stefano), שנבנתה במאה ה-17 והייתה קתדרלה עד 1818, היא המרכז הדתי של העיירה. לפני בניית כנסיית סטפאנו הקדוש הייתה במקום כנסייה עתיקה, שנוסדה בשנת 580, על שם סופיה הקדושה.

==קישורים חיצוניים==
* 

==הערות שוליים==

קטגוריה:קמפניה: ערים
קטגוריה:איטליה: ערי נמל
קטגוריה:איטליה: ערי חוף
קטגוריה:קאפרי
יו ייטינג

יו ייטינג (בסינית מפושטת: 余依婷; נולדה ב-5 בספטמבר 2005) היא שחיינית סינית, פעמיים ברציפות זוכת מדליית ארד באליפות העולם (פוקואוקה 2023 ודוחה 2024) וסגנית אלופת עולם בבריכת 25 מטר (אבו דאבי 2021) במשחה ל-200 מטר מעורב אישי. 

== ביוגרפיה ==

===2021===
====סגנית אלופת עולם (בריכת 25 מטר) ושיאנית עולם לנערות====
באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר 2021 האי זכתה בשתי מדליות כסף וארד. מדליית כסף במשחה ל-200 מטר מעורב אישי בשיא עולם חדש לנערות של 2:04.48 דקות, אחרי סידני פיקרם מקנדה (2:04.29 דקות) ולפני קייט דאגלס מארצות הברית (2:04.68 דקות). מדליית ארד במשחה שליחות 4x100 מטר מעורב לאחר ששחתה בשלב המוקדמות.

===2023===
באליפות העולם שנערכה בפוקואוקה, יפן ביולי זכתה במדליית ארד במשחה ל-200 מטר מעורב אישי בתוצאה של 2:08.74 דקות, אחרי קייט דאגלס (2:07.17 דקות) ואלכס וולש (2:07.97 דקות), שתיהן מארצות הברית. נוסף לכך, היא סיימה במקום 11 במשחה ל-400 מטר מעורב אישי בתוצאה של 4:41.84 דקות ובמקום 16 במשחה ל-50 מטר פרפר בתוצאה של 26.27 שניות.

===2024===
באליפות העולם שנערכה בדוחה, קטר בפברואר זכתה בשתי מדליות, זהב וארד. מדליית זהב במשחה שליחים משולב 4x100 מטר חופשי ביחד עם פאן ג'אנלה, ואנג האויו ולי בינגג'יה בשיא אסיה חדש של 3:21.18 דקות, לפני אוסטרליה (3:21.78 דקות) וארצות הברית (3:22.28 דקות), כשחיינית רביעית היא שחתה ב"זינוק שליחים" תוצאה של 53.37 שניות. מדליית ארד במשחה ל-200 מטר מעורב אישי בתוצאה של 2:09.01 דקות, אחרי קייט דאגלס (2:07.05 דקות) וסידני פיקרם (2:08.56 דקות). נוסף לכך, היא סיימה במקום רביעי במשחה שליחות 4x100 מטר מעורב בתוצאה של 3:59.16 דקות, כשחיינית שלישית היא שחתה את סגנון הפרפר ב"זינוק שליחות" בתוצאה של 57.16 שניות. היא סיימה בשלב חצי הגמר במשחה ל-50 מטר פרפר במקום רביעי בתוצאה של 25.81 שניות ופרשה מהמשך התחרות.

באולימפיאדת פריז שנערכה בסוף יולי תחילת אוגוסט היא זכתה בשתי מדליות ארד במשחה שליחות 4x100 מטר חופשי ובמשחה שליחות 4x100 מטר מעורב לאחר ששחתה בשניהם בשלב המוקדמות. נוסף לכך, היא סיימה במקום רביעי במשחה ל-200 מטר מעורב אישי בתוצאה של 2:08.49 דקות.

== שיאים אישיים ==
=== בריכה אולימפית ===
* 50 מטר פרפר: 25.81 שניות (2024)
* 100 מטר פרפר: 58.21 שניות (2021)
* 200 מטר מעורב אישי: 2:08.74 דקות (2023)
* 400 מטר מעורב אישי: 4:38.46 דקות (2021)

=== בריכת 25 מטר ===
* 100 מטר מעורב אישי: 58.27 שניות (2022), שיא סין
* 200 מטר מעורב אישי: 2:04.48 דקות (2021), שיא סין
* 400 מטר מעורב אישי: 4:33.29 דקות (2021)

== ראו גם ==

==קישורים חיצוניים==

קטגוריה:שחייניות מעורב אישי
קטגוריה:שחייניות פרפר
קטגוריה:שחייניות חופשי
קטגוריה:שחייניות סיניות
קטגוריה:שחייניות סיניות באולימפיאדת פריז (2024)
קטגוריה:ילידות 2005
קטגוריה:סינים שנולדו ב-2005
ז'רמי דפלנש

ז'רמי דפלנש (בצרפתית: Jérémy Desplanches; נולד ב-7 באוגוסט 1994) הוא שחיין שווייצרי, זוכה מדליית ארד אולימפית (טוקיו 2020), סגן אלוף העולם (קוואנגג'ו 2019), אלוף אירופה (גלאזגו 2018) במשחה ל-200 מטר מעורב אישי.

== ביוגרפיה ==

===2018===
====אלוף אירופה====
באליפות אירופה שנערכה בגלאזגו, סקוטלנד באוגוסט 2018 זכה במדליית זהב במשחה ל-200 מטר מעורב אישי בתוצאה של 1:57.04 דקות, לפני פיליפ היינץ מגרמניה (1:57.83 דקות) ומקס ליצ'פילד מהממלכה המאוחדת (1:57.96 דקות).

===2019===
====סגן אלוף עולם====
באליפות העולם שנערכה בקוואנגג'ו, קוריאה הדרומית ביולי 2019 זכה במדליית כסף במשחה ל-200 מטר מעורב אישי בתוצאה של 1:56.56 דקות, אחרי דאיה סטו מיפן (1:56.14 דקות) ולפני צ'ייס קייליש מארצות הברית (1:56.78 דקות).	

===2021===
באליפות אירופה שנערה בבודפשט, הונגריה במאי 2021 זכה במדליית כסף במשחה ל-200 מטר מעורב אישי בתוצאה של 1:56.95 דקות, אחרי הוגו גונזלס מספרד (1:56.76 דקות) ולפני אלברטו ראצטי מאיטליה (1:57.25 דקות).
====מדליית ארד אולימפית====
באולימפיאדת טוקיו שנערכה בסוף יולי זכה במדליית ארד במשחה ל-200 מטר מעורב אישי בשיא לאומי חדש של 1:56.17 דקות, אחרי ואנג שון מהרפובליקה העממית של סין (1:55.00 דקות) ודנקן סקוט מהממלכה המאוחדת (1:55.28 דקות). נוסף לכך, הוא סיים במקום 28 במשחה ל-100 מטר חזה בשיא לאומי חדש של 1:00.29 דקות.

== שיאים אישים ==
===בריכה אולימפית===
* 100 מטר חזה: 1:00.29 דקות (2021), שיא שווייץ
* 200 מטר מעורב אישי: 1:56.17 דקות (2021), שיא שווייץ
* 400 מטר מעורב אישי: 4:12.86 דקות (2019), שיא שווייץ

===בריכת 25 מטר===
* 200 מטר מעורב אישי: 1:53.51 דקות (2018)
* 400 מטר מעורב אישי: 4:03.71 דקות (2019), שיא שווייץ

== ראו גם ==

==קישורים חיצוניים==
* 

קטגוריה:שחייני מעורב אישי
קטגוריה:שחיינים שווייצרים
קטגוריה:אלופי אירופה בשחייה
אנדרטה לזכר בני אשדוד שנפלו במערכות ישראל

אנדרטה לזכר בני אשדוד שנפלו במערכות ישראל היא אנדרטה ברובע הקריה ("הסיטי") אשדוד שנוצרה על ידי משה סעידי המנציחה את חללי העיר שנפלו במערכות ישראל.

== היסטוריה ==
בשלהי שנות ה-90, עם תחילת בנייתו של רובע הקריה באשדוד, החליטה עיריית אשדוד, להקים את פארק הסיטי – הנחצה על ידי שדרות מנחם בגין, ובו למקם אנדרטה לחללי העיר, בגבול שבין שכונת המגורים למתחם המסחר, הנפגשים במרכז שדרות הרצל. מיקום האנדרטה, בעיני העירייה, היה סמלי – במרכז העיר השוקק, כדי להזכיר לתושביה את מגניה, שבזכותם הם חיים.

לתחרות על עיצוב האנדרטה, הוגשו 14 הצעות, שמתוכן זכתה הצעתו של משה סעידי. סעידי, חבר קיבוץ כפר מנחם, יצר שתי יצירות אמנותיות נוספות במרחב הציבורי באשדוד ושתיהן קירות קרמיקה – בתחנת הדלק "עד הלום" שנהרסה ובכניסה לתיכון מקיף ד' שהושחתה ונצבעה בלבן. בעבר, הייתה האנדרטה דומיננטית יותר בנוף, וכיום היא מוקפת מגדלים גבוהים שנבנו מסביבה.

במאי 2024, שופצה האנדרטה, ועודכנו בה שמות חללי העיר ממתקפת הפתע על ישראל ב-7 באוקטובר 2023 ומלחמת חרבות ברזל.

== האנדרטה ==

פסל האנדרטה "קדיש ותפילה" מורכב מצינורות פליז בקטרים של 5–6 סנטימטרים, הנפוצים בתעשיית הבנייה, שכופפו והוגמשו באמצעות גז.

הצינורות מדמים עצים פורחים, השלובים זה בזה אך כבולים לגורל משותף המונע מהם להמשיך ולצמוח.

צינורות הפסל הם ירקרקים כיום, אך במקור היו מוזהבים. עוד קודם שהוצב בפארק, הוריקו כתוצאה מקורוזיה. האנדרטה היא יוצאת דופן מבין יצירותיו של סעידי, הידוע כאמן שמרבית יצירותיו הן קרמיות. האנדרטה, המוצבת על במה נמוכה, מתנשאת לגובה של 6 מטרים.

על גבי הבמה, לוח שיש שחור, עליו חרוטים שמות חללי העיר ומועד נפילתם, והכתובת: 

האנדרטה נבנתה במסגריה בכפר מנחם, והותקנה בפארק בשנת 2000.

סעידי יצר גם קיר קרמיקה בבית הספר התיכון מקיף ד' הסמוך.<gallery widths="250" heights="200" mode="packed">
קובץ:אנדרטה לזכר בני אשדוד שנפלו במערכות ישראל (לאחר הוספת שמות הנופלים במלחמת חרבות ברזל), יולי 2024 02.jpg
קובץ:War memorial in Ashdod 1.jpg
</gallery>

== ראו גם ==
* אנדרטת הנר
* אנדרטה לנופלים על שחרור אשדוד במלחמת העצמאות
* יד לחללי חיל הים

== קישורים חיצוניים ==

* [https://www.izkor.gov.il/en_4402e737e0d6f6d3283c0086b3325632 אנדרטה לזכר בני העיר שנפלו במערכות ישראל], אשדוד, באתר "יזכור" של משרד הביטחון
* 

== הערות שוליים ==

בני אשדוד, שנפלו במערכות
אסגראט

אסגראט ולנסיאני
אסגראט (בספרדית: Esgarraet; בוולנסית: Esgarradet, כלומר "קרוע") הוא מאכל טיפוסי מקהילת ולנסיה בספרד.

== מאפיינים ==
המאכל מורכב מסלט פלפלים אדומים תלויים בגריל, בקלה מבושל, שום, שמן זית ולפעמים זיתים שחורים. השם נובע מטכניקת ההכנה המחייבת לקרוע גם את הפלפלים וגם את הדג לרצועות עדינות.

הוא מוגש גם כטאפס והוא אופייני מאוד לעיר ולנסיה. המאכל פופולרי מאוד, מכיוון שהטעם של דג הבקלה המומלח מנוגד היטב למתיקות הפלפלים והמיץ שלהם מתערבב עם שמן הזית ונספג בדרך כלל בלחם.<ref></ref>

== וריאציות ==
בוולנסיה מנה זו עשויה להיחשב כווריאציה של אספנקאט (espencat), מנה פופולרית נוספת של המטבח הוולנסיאני.

בקטלוניה יש וריאציה שנקראת esqueixada שפירושה "קרוע" בקטלאנית וכוללת עגבנייה בגריל במקום פלפלים אדומים.

באזור המרכזי של מחוז קאסטיון מוסיפים חציל אפוי וכל המרכיבים נקצצים לחתיכות קטנות. המתכון עשוי לכלול גם מוחאמה או דג בקלה.

אסקליבדה עם אנשובי גם היא מנה דומה קלאסית מקטלוניה, המוגשת בדרך כלל על טוסט של לחם פג'ס שנקלה על אותן גחלים שבו נצלו הפלפלים, החצילים, העגבניות, הבצל וכו'.

== לקריאה נוספת ==
* אסקליבדה
* Esqueixada

== הערות שוליים ==

קטגוריה:מאכלי זיתים
קטגוריה:סלטים
קטגוריה:מאכלי דגים
קטגוריה:המטבח הספרדי
תלונת משפחות החטופים נגד ראשי חמאס

משפחות החטופים נ' ראשי חמאס היא תביעה משפטית שהוגשה ב-14 בפברואר 2024 על ידי משפחות של חטופים שנחטפו לרצועת עזה במתקפת הפתע של חמאס על ישראל נגד ראשי חמאס.

== רקע ==
בבוקר 7 באוקטובר 2023, יום שבת, שמחת תורה, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור אלפי רקטות, חדרו כ־3,500 מחבלים מעזה לעשרות יישובים ישראליים ומתקנים צבאיים באזור עוטף עזה ובסביבתו, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו אזרחים, וחטפו לרצועת עזה כ־ אנשים, ובהם נשים, קשישים ותינוקות.

== התלונה ==
ב-14 בפברואר 2024 100 נציגי משפחות חטופים ממטה משפחות החטופים, הגישו תלונה רשמית נגד ראשי חמאס בבית הדין הבינלאומי הפלילי. את התביעה הכינה המחלקה המשפטית של המטה.<ref></ref> במסגרת התביעה מאשימות משפחות החטופים את מנהיגי חמאס ברצח עם, עינויים, חטיפה ואלימות מינית. הן יבקשו הוצאת צו מעצר נגדם, כדי להפעיל לחץ נוסף לשחרור החטופים.<ref></ref>

בצוות התביעה נמצאות ד"ר שלי אביב ייני, עו"ד יובל ששון, משרד עורכי הדין מיתר, מרכז ראול ולנברג לזכויות אדם ומשרד סאליבן אנד קרומוול. במידה ותפתח חקירה, בשבועות שלאחר הגשת התלונה צפויים לטוס להאג חטופים ששוחררו מהשבי, וכן קרובי משפחה של חטופים שעודם מוחזקים בידי חמאס, לצורך מתן עדות.<ref></ref>

== קישורים חיצוניים ==
* 

== הערות שוליים ==

קטגוריה:מתקפת הפתע על ישראל (2023)
קטגוריה:בית הדין הפלילי הבין-לאומי
קטגוריה:2024
קטגוריה:2024 בישראל
קטגוריה:דעת הקהל במלחמת חרבות ברזל
אנדרטת הנר

אנדרטה לבני אשדוד שנפלו במערכות ישראל או אנדרטת הנר היא אנדרטה ברובע א' הוותיק באשדוד. האנדרטה נוצרה על ידי האם השכולה תושבת העיר מתילדה הלפרין להנצחת בנה, רב-טוראי אברהם (אבי) ישראלוביץ, בן 19 בנופלו, וחללי העיר שנפלו במערכות ישראל.

האנדרטה ממוקמת בצומת הרחובות רוגוזין, שבי ציון ומקס נורדאו – בין גן אלישבע למרכז קליטה בית קנדה.

== היסטוריה ==
פסל האנדרטה, המוכרת בתור "הנר הדולק" או "הנר ההולך והכלה", עוצב על ידי מתילדה הלפרין, תושבת העיר ששכלה את בנה, רב-טוראי אברהם (אבי) ישראלוביץ במלחמת ההתשה.

האנדרטה נחנכה בטקס בהשתתפות חבר הכנסת מנחם בגין וראש עיריית אשדוד צבי צילקר ב-17 במרץ 1971.

=== אברהם ישראלוביץ ===
אברהם, בן למתילדה הלפרין וזאב ישראלוביץ נולד בחיפה בספטמבר 1950, והתגייס לצבא ההגנה לישראל בפברואר 1969. ישראלוביץ, שהיה חובב ימאות ואף עבד בתחום עוד מגיל 16, הוכשר כמש"ק ונשלח לשרת בסביבת תעלת סואץ. ביום כ' בניסן ה'תש"ל, 26 ביוני 1970 נפל בהפגזה של כוח מצרי שארב להם בקרבת המוצב. לפי חברים ומפקדיו לצוות, בעת ההפגזה, קיבל ידיעה כי חיילי סיור עלו על מארב מצרי בקרבת המוצב, וכי נדרש להם חיפוי מידי. עקב המרחק הקצר ביניהם, אברהם לא יכל להפעיל את התותח הגדול עליו פקד, וקפץ להפעיל מרגמה שכוונה לעבר המארב. ישראלוביץ נפל בפעולת החיפוי.

מפקד היחידה ספד למתילדה במכתב שכתב. במכתב נכתב כי ישראלוביץ היה מפקד צוות מצטיין ומנהיג טבעי, שאנשיו צייתו לפקודותיו ב"לב שלם". ישראלוביץ תואר על ידי המפקד כבעל ידע רב בתחום התותחנות, וכמי שקיפד את חייו כדי להציל את חבריו אשר נתקלו במארב האויב.

כתוצאה מפעולתו של ישראלוביץ, החיילים המצרים שארבו לכוחות צה"ל נסוגו ופעולתם נכשלה.

== האנדרטה ==
פסל האנדרטה, שעוצב כנר ההולך וכלה, נבנה ממתכת שחורה שטיפות "שעווה" נוטפות ממנו אל הסלע עליו הוא ניצב.

על הסלע מוצב שלט, שעליו נחרט:

האנדרטה ממוקמת בכיכר עירונית שבין גן אלישבע למרכז קליטה בית קנדה. על הכיכר מוטבעת שושנת הרוחות. הכיכר ממשיכה את רחוב רוגוזין, והיא עשויה כמותו מאבן, ומוקפת בספסלים מדורגים ובעצי דקל. סביב האנדרטה נערכים טקסי זיכרון ככל האנדרטאות בעיר.

== גלריה ==
<gallery widths="250" heights="170" mode="packed">
קובץ:צבי צילקר ביום הזיכרון בכיכר הנר ברובע א' באשדוד, 1973.jpg|ראש עיריית אשדוד צבי צילקר נואם בכיכר בטקס יום הזיכרון לחללי מערכות ישראל, 1973
קובץ:עדי עם-שלום נואם בטקס יום הזיכרון בכיכר הנר ברובע א', 1973.jpg|עדי עם-שלום נואם בכיכר בטקס יום הזיכרון לחללי מערכות ישראל, 1973
קובץ:מתילדה הלפרין, אימו של אבי ישראלוביץ, אמנית הפיסול שפיסלה את אנדרטת הנר, עם צבי צילקר, עדי עם-שלום ומנחם בגין 01.jpg|מתילדה הלפרין, עדי עם-שלום, צבי צילקר וחבר הכנסת מנחם בגין, 1973
קובץ:אנדרטת הנר בכיכר, מול "בית-קנדה", מרכז הקליטה ברובע א' באשדוד, 1981.jpg|אנדרטת הנר, ברקע מרכז קליטה בית קנדה, 1981
</gallery>

== ראו גם ==

* אנדרטה לנופלים על שחרור אשדוד במלחמת העצמאות
* אנדרטה לזכר בני אשדוד שנפלו במערכות ישראל
* יד לחללי חיל הים

== קישורים חיצוניים ==

* [https://www.izkor.gov.il/en_a5aabf3073b8a91fdd0ede6c006724e5 אנדרטה לבנים שנפלו במערכות ישראל], אשדוד, באתר "יזכור" של משרד הביטחון

* 

== לקריאה נוספת ==

* 

== הערות שוליים ==

בני אשדוד, שנפלו במערכות
H-3

H-3 הוא משגר מטען כבד (HLLV) רב־שלבי שפותח במשותף על ידי הסוכנות היפנית לחקר החלל (JAXA) ומיצובישי תעשיות כבדות (MHI). בתלות במתכונת הוא יכול להביא עד 6,000 ק"ג למסלול סביב הירח ו-8,800 ק"ג למסלול מעבר למסלול גאוסטציונרי.

== היסטוריה ==
פיתוח משגר חדש אושר על ידי ממשלת יפן במאי 2013. המטרה הייתה להוזיל עלויות שיגור לעומת משגרים H-II ולקצר זמן הכנת השיגור. המטרה הייתה להגיע לעלות שיגור של כ-37 מיליון $. בשנת 2015 הוכרז ששיגור ראשון צפוי בשנת 2020.

הגורם העיקרי להורדת עלויות היה מדחף חדש שמבוסס על טכנולוגיות חדשות. בדיקות המדחף החלו בשנת 2017.

ניסיון שיגור ראשון היה ב-13 בפברואר 2023 והוא נעצר עקב בעיה טכנית. השיגור בוצע ב-7 במרץ. אחרי מספר שניות של טיסה השלב השני לא התחיל לפעול והוחלט להפסיק את הטיסה. בעקבות כך נהרס גם לוויין שהיה על המשגר.

בפברואר 2024 בוצע שיגור מוצלח הראשון. המשגר היה במתכונת H3-22S. לשנת 2024 מתוכננים שיגורים נוספים.

משימה משותפת יפנית-הודית לירח מתוכננת תוך שימוש במשגר זה.

מתוכנן לנצל את המשגר במספר תצורות:
* H-3-30 - עם 3 מדחפים בשלב הראשון וללא מאיצים
* H-3-22 - עם 2 מדחפים בשלב הראשון ו-2 מאיצים
* H-3-24 - עם 2 מדחפים בשלב הראשון ו-4 מאיצים

ייתכן ויהיה דגם נוסף עם יכולת עד 28,300 ק"ג למסלול לווייני נמוך.

לשיגורים הותאם כן שיגור Y2 במרכז החלל טנגשימה.

== קישורים חיצוניים ==

* [https://global.jaxa.jp/activity/pr/brochure/files/rocket09.pdf מידע על המשגר באתר סוכנות החלל היפנית]

קטגוריה:משגרי לוויינים וחלליות
קטגוריה:תוכנית החלל היפנית